Vestea bună pe care o primesc operatorii de plaje: scutiri la plata chiriilor.
Operatorii de plaje de pe litoral primesc scutiri de 30 la sută la plata chiriilor pentru anul 2020. Actul normativ propus de Administraţia Naţională Apele Române a fost aprobat marţi în şedinţa de Guvern. Propunerea răspunde solicitărilor formulate de operatorii economici care au încheiat contracte de închiriere a plajelor.
Potrivit unui comunicat al
Administraţiei Naţionale "Apele Române", actul normativ are rolul de a sprijini
operatorii de plaje care au încheiate contracte cu Administraţia Bazinală de
Apă Dobrogea-Litoral."Prin
actul normativ aprobat astăzi (marţi – n.r.) în şedinţa de Guvern, titularii
contractelor de închiriere la Marea Neagră sunt scutiţi de la plata sumei
datorate cu titlu de chirie. Această sumă reprezintă o reducere cu 30% din
contravaloarea contractelor de închiriere pentru anul 2020. În mod evident,
aceste sume nu vor mai fi incluse la plata datoriilor scadente", a declarat
Ervin Molnar, director general al Administraţiei Naţionale "Apele Române".Propunerea răspunde solicitărilor
formulate de operatorii economici care au încheiat contracte de închiriere a
plajelor, ţinând cont de faptul că activităţile aferente sezonului estival 2020
nu se desfăşoară la capacitate optimă, din cauza măsurilor de protecţie
stabilite pentru prevenirea răspândirii COVID-19 pe teritoriul României, au
anunţat reprezentanţii Apelor Române."Propunerea
noastră îşi doreşte să fie o compensare a pierderilor financiare pe care
operatorii de plaje le au sau le-ar putea avea în acest sezon estival", a
adăugat Ervin Molnar.